open-index/open-wikipedia-markdown huggingface dataset:
Stikomyti

**Stikomyti** (gresk: Στιχομυθία, *Stikhomythia*, «linjetale») er en teknikk i poetisk drama hvor sekvenser av vekslende (alternerende) enkeltlinjer, eller halvlinjer (*hemistikhomythia*) eller to-linjers tale (*distikhomythia*) er til to alternerende figurer. Det har vanligvis gjentagelse og antitese, Begrepet har sitt opphav for teateret i antikkens Hellas, men mange dramatikere har siden benyttet teknikken. Etymologisk kommer det av det greske *stikhos* («rad, verselinjer») og *muthos* («tale»). 

Teknikken ble hyppig brukt av dramatikeren Sofokles og Evripides og passer særlig i avsnitt med dramatisk dialog, hvor to rollefigurer er i voldelig krangel. Den rytmiske intensiteten i altererende linjer kombinert med raske, bitende fektinger i dialogen kan skape en kraftfull effekt. Også Shakespeare er kjent for å benytte teknikken i enkelte av sine verker.

## Referanser
Marie-Pierre Kœnig

**Marie-Pierre Kœnig** (1898–1970), i Frankrike ofte kjent som **Pierre Kœnig** eller **Général Kœnig,** var en fransk politiker og offiser under første og andre verdenskrig.

## Liv og virke

### Bakgrunn
Kœnig ble født i Normandie i Frankrike. Etter å ha tatt studenteksamen ble han i 1917 innrullert i hæren og deltok i kampene under første verdenskrig. Året etter ble han offiserselev. Heretter vendte han tilbake til sin enhet og utmerket seg.

Etter første verdenskrig gjorde han tjeneste ved de franske styrker i Marokko.

### Andre verdenskrig
Da andre verdenskrig brøt ut i Europa, var han som kaptein med de franske styrker som ble sendt for bistå i Norge. 

Han deltok senere i Slaget om Frankrike og etter nederlagaet slapp han unna med fiskebåt over Den engelske kanalen til England fra Bretagne. I London ble han med Charles de Gaulles frie franske styrker, hvor han ble utnevnt til oberst.

I 1941 tok han del i Syria-Libanon-felttoget. Kœnig ble senere utnevnt til general, og fikk kontrollen over den frie franske brigaden i Egypt. Brigadens 3700 mann sto imot fem av aksemaktenes divisjoner, dvs. rundt 45&nbsp;000 mann, i 16 dager under slaget om Bir Hakeim, helt til de fikk ordre om å evakuere 11. juni 1942. Videre ledet han de frie franske styrkene som tok del i Normandie-invasjonen, og ble en av de Gaulles militærrådgivere. I juni 1944 fikk han kommandoen over franske motstandsmenn som han skulle forene under de Gaulles kommando. 21. august ble han militærguvernør for Paris. For sin innsats under krigen ble han tildelt Frigjøringsordenen.

### Etterkrigstiden
Etter krigen kommanderte Kœnig den franske hæren under okkupasjonen av Tyskland inntil 1949. Den 30. august 1946 organiserte han med  'Verordnung Nr. 57' som nytt tysk forbundsland Rheinland-Pfalz, bestående av regjeringsdistriktene basert i Trier, Montabaur, Koblenz og  Mainz og regionen Pfalz. Han bestemte også at hovedstaden skulle være Mainz.

I 1951, etter å ha trukket seg tilbake, ble han valgt som gaullist-representant til Frankrikes nasjonalforsamling, og var forsvarsminister to ganger i 1954 og 1955, under statsministrene Pierre Mendès-France og Edgar Faure.

Kœnig døde i 1970. Han ble begravet på Cimetière de Montmartre.

I 1984 ble han posthumt utnevnt til marskalk av Frankrike.

## Referanser


## Eksterne lenker
* 
* 
* 
*  Biografi
*  www.assemblee-nationale.fr: ''Tables nominatives des interventions devant la Chambre des députés'' 
*  Biografie, regionalgeschichte.net
*  Marie-Pierre Kœnig in den Saarländischen Biografien
*
Hendiadyoin

**Hendiadyoin** eller **hendiadys** er latiniserte former av den greske uttrykket ἓν διὰ δυοῖν, *hèn dià duoîn*, «ett gjennom to», og er en billedlig talemåte brukt for å beskrive en tanke ved hjelp av to ord bundet sammen av en konjunksjon. Eksempler på dette er uttrykkene «god og varm» eller «stor og sterk».
Tokyo Tapes (album)

***Tokyo Tapes*** er et konsertalbum fra det tyske hard rock-bandet Scorpions, utgitt i 1978. Albumet består av innspillinger fra bandets konserter i Tokyo i Japan 24. og 27. april 1978. Dette er Uli Jon Roths siste utgivelse med Scorpions, da han forlot bandet ved avslutningen av bandets Japan-turné.

## Sporliste
# «All Night Long» (Roth/Meine)  – 3:44
# «Pictured Life» (R. Schenker/Meine/Roth)  – 3:12
# «Backstage Queen» (R. Schenker/Meine)  – 3:44
# «Polar Nights» (Roth)  – 6:43
# «In Trance» (R. Schenker/Meine)  – 5:25
# «We'll Burn the Sky» (R. Schenker/Dannemann)  – 8:07
# «Suspender Love» (R. Schenker/Meine)  – 3:38
# «In Search of the Peace of Mind» (R. Schenker/M. Schenker/Meine/Heimberg/Dziony)  – 3:02
# «Fly to the Rainbow» (M. Schenker/Roth)  – 9:39
# «He's a Woman, She's a Man» (R. Schenker/Meine/Rarebell)  – 5:22
# «Speedy's Coming» (R. Schenker/Meine)  – 3:40
# «Top of the Bill» (R. Schenker/Meine)  – 6:45
# «Hound Dog» (Leiber/Stoller)  – 1:14
# «Long Tall Sally» (Johnson/Blackwell/Penniman)  – 2:50
# «Steamrock Fever» (R. Schenker/Meine)  – 3:41
# «Dark Lady» (Roth)  – 4:18
# «Kōjō no tsuki» (Rentarō Taki-B. Tsuchi/arr. Scorpions)  – 3:35
# «Robot Man» (R. Schenker/Meine)  – 5:47

## Personell
* Klaus Meine – vokal
* Ulrich Roth – gitar, bakgrunnsvokal, hovedvokalist på «Polar Nights», «Fly to the Rainbow» og «Dark Lady»
* Rudolf Schenker – gitar, bakgrunnsvokal
* Francis Buchholz – bass, bakgrunnsvokal
* Herman Rarebell – trommer, perkusjon, bakgrunnsvokal

## Eksterne lenker
*
Korrupsjonssaken i Bærum 2009

**Bærums korrupsjonssak** er en sak der åtte personer i 2009 ble dømt for ulovlig prissamarbeid og korrupsjon mot Bærum kommune. To av de dømte var ansatt i Bærum kommune og seks i et malerfirma.

En tidligere vedlikeholdssjef i Bærum kommunes eiendomsforvaltning ble dømt til fem og et halvt års ubetinget fengsel for korrupsjon. Den tidligere eiendomssjefen i Bærum kommune ble dømt til 120 dager betinget fengsel. Seks andre personer ble dømt til fengselsstraffer.

Flere av de tiltalte måtte til sammen betale tilbake 16 millioner kroner.

## Referanser
Bob Woodruff

**Bob Warren Woodruff** (født 18. august 1961 i Bloomfield Hills i Michigan, USA) er en amerikansk TV-journalist og nyhetsanker.

Den 29. januar 2006 ble han skadd i veibombe i Irak. Eksplosjonen skjedde 19&nbsp;km fra Bagdad, og han ble raskt evakuert til et medisinsk senter som tilhørte den amerikanske hæren. Den 27. februar 2007 dukket opp han opp på *[[Good Morning America]]* og *[[The Oprah Winfrey Show]]*.

I 2007 kom boka *In an Instant: A Family's Journey of Love and Healing* som tok for seg eksplosjonen i Irak, og hvilken effekt skadene hadde på familien hans og vennene rundt ham.

## Referanser
Anhalt-Bernburg

**Anhalt-Bernburg** var et tysk fyrstedømme med Bernburg som hovedstad. Alexander Karl (1806–1863) var fyrstedømmets siste hertug.  

Fyrstedømmet ble oppretta i 1252 da fyrstedømmet Anhalt ble delt opp i tre deler: Anhalt-Aschersleben, Anhalt-Bernburg og Anhalt-Zerbst. I 1468 var det ingen arvinger av den regjerende familien som kunne overta, derfor ble Anhalt-Bernburg innlemma i Anhalt-Zerbst. Dette fyrstedømmet ble i 1603 delt inn i Anhalt-Dessau, Anhalt-Köthen, Anhalt-Plötzkau, Anhalt-Bernburg og Anhalt-Zerbst. I 1635 ble Anhalt-Harzgerode et eget fyrstedømme, men det opphørte i 1706 og ble da igjen en del av Anhalt-Bernburg. I 1718 ble fyrstedømmet Anhalt-Bernburg-Schaumburg-Hoym oppretta, men ble gjenforent med Anhalt-Bernburg i 1812.  

## Referanser
Daniel Fløysand

**Daniel Fløysand** er en norsk fallskjermhopper.

Fløysand ble høsten 2008 tatt opp på landslaget i freefly fallskjermhopping for å representere Norge. Han hopper som preformer på laget Team Panic, sammen med Christian Grevstad og Knut M. Røed.

## Referanser
Gulltasten

**Gulltasten** er en kåring av beste produkt i mobilbransjen.

Gulltasten arrangeres årlig av Mediehuset Digital, og kårer blant annet: 
*Årets mobiltelefon
*Årets operatør
*Årets kundeservice
*Årets innholdstjeneste

Tidligere bar arrangementet navnet **Mobilgallaen**, men byttet i 2008 navn til **Gulltasten**. I 2014 fikk arrangementet navnet Tek.no-awards.

## Eksterne lenker
* Nettside
* Vinnerliste for 2008
Get a life

«**Get a life**» (no. *skaff deg et liv*) er et engelskspråklig idiom med opprinnelse i USA. Det er vanligvis ment som en hån for å indikere at personen tiltalt på denne måten vier en overdreven mengde tid til trivielle eller håpløse gjøremål. Uttrykket har også forekommet som en mer empatisk variant av «get a job» (no. *skaff deg en jobb*)
som skal indikere at den tiltalte personen bør komme seg ut i verden og stå på egne bein uten støtte fra f.eks. foreldre eller velferdsordninger. 

«Get a life» kan også bli rettet mot en som blir oppfattet som ensporet og dermed foreslå at vedkommende burde finne andre, mer praktiske interesser eller hobbyer, gå ut med potensielle kjærester og skaffe seg sitt eget hjem. Dette innbefatter også personer som vier mye tid til sitt arbeid (er såkalt gift med jobben uten at dette er av økonomiske grunner eller lojalitet til arbeidsgiveren) og ikke tar seg tid til å nyte livet.

Noen ganger har uttrykket blitt brukt mot personer som blir ansett som påtrengende eller som blander seg inn i andres saker. Det er da en annen måte å uttrykke at vedkommende bør skaffe seg sitt *eget* liv eller rett og slett holde seg unna.

## Tidlig dokumentert bruk

***1983**: det første sitatet i Oxford English Dictionary er fra januar 1983 og er hentet fra *[[Washington Post]]*: "*Gross me out, I mean, [[Valley Girl]]s was, like, ohmigod, it was last year, fer sure! I mean, get a life! Say what?*".
***1986**: Forekommer i *Baby Anger* side 48 som "Get a life, people of New Jersey!
***1986**: Uttrykket ble brukt av William Shatner da han opptrådte i en episode av *[[Saturday Night Live]]* i desember 1986.

## Referanser
Ringvei Vest

**Ringvei Vest** er et veisamband under bygging sørvest for Bergen sentrum. Ringvei Vest inngår i Bergensprogrammet hvor et av målene er å utbedre flaskehalser i veisystemet omkring Bergen, bl.a. ved å etablere et ytre ringvegsystem som binder sammen bydelene Laksevåg, Ytrebygda, Fana, Arna og Åsane. 

Ringvei Vest skal være hovedadkomst til Bergen lufthavn og nærings- og boligområdene i Ytrebygda, og omfatter 10 km ny 4-felts vei mellom Flyplassveien ved Birkeland i sør til vestre innfartsåre ved Liavatnet i nord. Ringvei Vest vil avløse dagens 2-feltsvei med til dels lav standard og store avviklingsproblemer.

Prosjektet er planlagt i tre utbygningstrinn, med oppstart i 2006 og avslutning innen 2020(?). Utvalget bak transportanalysen understreker at byggetrinn 2, Sandeid-Liavatnet, må være fullført før det nye Sotrasambandet er ferdig. Planleggerne forutsetter derfor at byggetrinn 2 kommer som en direkte fortsettelse av byggetrinn 1. Byggetrinn 1 ble tatt i bruk i 2010.

## Hovedpunkt

* Total lengde 10 kilometer, hvorav 8 km tunnel
* 4-felts hovedveg / 2 tunneler (2 felt i hver retning)
* Maksimal stigning 6 % (6 m på 100 m. lengde)
* 5 kryss
* Kostnadsoverslag: ca. 2,7 milliarder kroner (2005-kroner)
* Byggestart 1. byggetrinn 1. august 2006
* Kostnadsoverslag byggetrinn 1: 1274 millioner kroner (2008-kroner)

## Byggetrinn 1

* Strekning: Dolvik – Sandeide
* Byggetid: august 2006 – september 2010
* Lengde: ?
* Veinummer 

Hoveddeler:
* Kryss Dolvik med kollektivterminal 
* Bomstasjon ved Dolvik (i retning nordover) 
* Knappetunnelen Dolvik – Sandeide, 2.6 km pluss arm til Straume
* Kryss Straume 
* Kryss Sandeide med kollektivterminal 
* Støytiltak 
* Utbedring av  Ytrebygdsveien fra Birkelandskrysset til Kokstadvegen.

## Byggetrinn 2

* Strekning: Sandeide – Liavatnet
* Byggetid: Mars 2011 – høsten 2015.
* Lengde: 3800m
* Veinummer 

Hoveddeler:
* Ny 4-felts veg i tunnel mellom Sandeide og Liavatnet.
* Av- og påkjøring i tunnel på Sandeide med tilkobling til hovedtunnelene.
* Nytt omfattende toplanskryss med tilkobling til Vestre innfartsåre ved Liavatnet inkl. etablering av turveg langs vannet.

## Byggetrinn 3
Ringveg Vest byggetrinn 3 er foreløpig ikke vedtatt politisk. Likevel har Bybanen Utbygging tatt på seg å bygge to tunnelløp under den fremtidige bybanetraseen langs Ytrebygdsvegen. Dette for å slippe å grave opp igjen traseen når veiprosjektet en gang skal bygges.

* Strekning: Flyplassveien – Dolvik
* Byggetid: ?
* Lengde: ?
* Veinummer ?

Hoveddeler:
* Kryss Flyplassveien 
* Veg langs Birkelandsvannet, 600 m 
* Kokstadtunnelen, 1600 m 
* Sluttføring av kryss Dolvik
* Støytiltak

## Referanser


## Eksterne lenker
* Ringvei Vest
* Bergensprogrammet
* Brosjyre
* Ringvei Vest forsinket: Leverte for dårlige tunnelvegger
* Dette skjer på byggetrinn 3
Annita á Fríðriksmørk

**Annita á Fríðriksmørk** (født 27. juli 1968 i Tórshavn) er en færøysk politiker (Tj.). Hun var medlem av det færøyske Lagtinget fra 1998 til 2011 og på nytt fra 2015 til 2019.

Hun ble første gang valgt inn på Lagtinget fra Suðurstreymoy i 1998. Hun fikk sete i Lagtingets kulturkomité, der hun var komitéleder fra 2002 til 2004. I september 2003 ble hun kulturminister i Anfinn Kallsbergs andre regjering, men partiet trakk seg fra regjeringssamarbeidet i desember samme år.

Hun møtte i det danske Folketinget som vara for Høgni Hoydal i september og oktober 2008.

Fra 2015 til 2019 var hun leder i Lagtingets utenrikskomité og leder i Tjóðveldis lagtingsgruppe. Hun var også leder for partiets lagtingsgruppe fra 2009 til 2011. Hun ble ikke gjenvalgt til Lagtinget i 2019.

Tidlig i 1990-årene gikk hun Føroya Læraraskúli og ledet den færøyske studentorganisasjonen MFS. Hun har også en bachelorgrad i statsvitenskap. Hun arbeidet som lærer før hun ble politiker på heltid. Hun har også arbeidet i sekretariatet for Nordatlantisk samarbeidsråd (NORA) i Tórshavn.

## Referanser


## Eksterne lenker
* 
*
Demchugdongrub

**Demchungdongrub** (født 8. februar 1902 i Høyre Sonit-banner i Xilin Gol i Indre Mongolia i Kina, død 23. mai 1966; kyrillisk mongolsk: Дэмчигдонров, skrevet med  kinesiske tegn: 德穆楚克棟魯普), ofte kjent som **De Wang,** (kinesisk: 德王; mongolsk: Дэ Ван), det første skrifttegnet fra navnet sammen med tittelen, eller **Xixian** (希賢), det kinesiske høflighetsnavnet sitt, var en mongolsk frigjøringsleder i Indre Mongolia.

Under den andre kinesisk-japanske krig ble han formann for Mengjiang, det japanske marionettregimet i Indre Mongolia. Også etter krigen jobbet han for mongolsk selvstyre, men arrestert av Folkerepublikken Kina.

Mens enkelte ser på De Wang som mongolsk nasjonalist, blir han av andre regnet som en forræder for sitt samarbeid med japanerne.

## Litteratur

* 
* 
* 
* 
* 
* 
* 
* 
*
Forlaget Kristiansen

**Forlaget Kristiansen** er et norsk bokforlag i Narvik. Forlaget ble etablert i 2005 av forfatter og redaktør Trond Kristiansen

Flere forfattere og poeter har i årene fra starten i 1995 blitt utgitt av forlaget. Forlaget har spesialisert seg på krigshistorisk sakprosa i serien K-dokumentar.  

## Eksterne lenker
* Forlaget Kristiansens hjemmeside
Jógvan á Lakjuni

**Jógvan á Lakjuni** (født 1952) er en færøysk politiker (Ff.). Han var formann i det færøyske Lagtinget fra 2011 til 2015 og fra 2019 til 2022.

## Liv og virke
Han vokste opp i Fuglafjørður, i en søskenflokk på seks, som sønn av fiskeskipper Jákup Oluf á Lakjuni og hustru Maria Danielsen. Familien har vært tilknyttet Brøðrasamkoman. Morfaren var misjonær og bibeloversetter Victor Danielsen og oldefaren sysselmann Daniel Jacob Danielsen.

Han er utdannet folkeskolelærer fra Føroya Læraraskúli fra 1977. Han underviste i folkeskolen frem til etableringen av Føroya Handilsskúli i Kambsdalur i 1989, da han ble ansatt der.

Han møtte første gang på Lagtinget som vara i 1989 og ble valgt inn på fast plass i 1998. Han ledet Lagtingets kulturkomité 1998–2002 og justiskomiteen 2002–2004. Han var formann i presidentskapet i Vestnordisk råd 2002–2003. I 2004 ble han utnevnt til kulturminister (med kirke- og undervisningssaker) i ABC-regjeringen. Fólkakirkjan motsatte seg utnevnelsen, fordi Jógvan á Lakjuni var med i Brøðrasamkoman, men loven forhindret ham ikke i å ha ansvaret for kirkesaker. Han gikk av sammen med resten av regjeringen i 2008.

Jógvan á Lakjuni var lagtingsformann fra 2011 til 2015 og fra 2019 til 2022, da han ikke stilte til gjenvalg til Lagtinget.

Jógvan á Lakjuni er musikalsk anlagt. Han spiller flygel og synger i kor. Han har tonesatt en rekke salmer og viser, heriblant dikt av Hans A. Djurhuus. Jógvan á Lakjuni satt i redaksjonen for Brøðrasamkomans salmebok av 2015.

## Referanser


## Eksterne lenker
*
Hordvik

**Hordvik** ligger helt nord i Åsane bydel i Bergen kommune, ytterst på neset mellom de gamle ferjeleiene Salhus og Steinestø. E-39 går over Hordvikneset og Nordhordlandsbrua over Salhusfjorden til Flatøy i Nordhordland. Vest for Hordvik ligger Salhus, og i sør Hylkje.

Hordvik skole ligger i Midtre Prestaveg. Stedet har et aktivt musikkorps, det ble stiftet i 1921 og er et av de eldste lag i området. Utbyggingen i Hordvik har gjort at stedet har endret karakter fra en bygd med småbruk og spredt bebyggelse og nå fremstår som tettbebyggelse som nå er en del av og henger sammen med tettstedet Bergen. Ved Hordvik ligger også Tellevik kystfort og Rolls-Royce Marines anlegg, forøvrig mest tettbebyggelse med eneboliger.

Hordvik omfattes av grunnkretsene Hordvik og Veten i Bergen kommune, med totalt 2 375 innbyggere 1. januar 2012, og et samlet areal på 7,48 km², av dette 0,01 km² ferskvann.

I området ligger også gårdene Falkanger, Steinestø, Sætre og Tellevik, samt Indre, Midtre og Ytre Hordvik, som er oppdelt i flere bruk.

## Eksterne lenker
* Kart over Hordvik fra maplandia
* Museumssenteret i Salhus har bilder fra Hordvik
CONCACAF-mesterskapet for kvinner 1998

**[[CONCACAF Gold Cup for kvinner|CONCACAF-mesterskapet i fotball for kvinner]]** (CONCACAF's Women's Championship) i 1998 var den fjerde turneringen for kvinnelandslag knyttet til CONCACAF, og ble spilt mellom 28. august og 6. september 1998. Det var også kvalifisering til VM i USA året etter. Ettersom USA allerede var automatisk kvalifisert som verter, stilte de ikke i turneringen. Dette er den hittil (2009) eneste turneringen USA ikke har stilt i. Turneringen ble vunnet av Canada, som dermed kvalifiserte seg. Mexico kom til finalen, og kom til kvalifiseringsspill mot Argentina om plass i VM. Dette mesterskapet var det siste mesterskapet under det gamle navnet «Women's Championship». Fra og med 2000 het det «Women's Gold Cup».

## Kvalifisering

### [[UNCAF]] kvalifisering, gruppe A

### Gruppe B

### Kamp om tredjeplassen

### Finale

Guatemala, Haiti og Costa Rica kvalifiserte seg til finalen.

### Kvalifiseringskamp

## Sluttspillet

### Gruppe A

### Gruppe B

## Finaler

### Semifinaler

### Bronsefinale

### Finale

## Eksterne lenker
* Tabeller og resultater ved RSSSF.com
Steinerskolen i Trondheim

**Steinerskolen i Trondheim** er en steinerskole i Ila i Trondheim med elever på grunnskole, 1.-10. trinn. I tillegg har skolen skolefritidsordning for 1. til 4. klasse. Hovedbygget ligger i Mellomila. Skolen ble etablert i 1972.

Inntil 2024 tilbød skolen videregående trinn i et eget bygg i Nedre Ila. Den videregående skolen hadde to studiespesialiserende linjer; allmenn og billedkunst. Begge ga generell studiekompetanse, men allmenn tilbød ekstra realfagspoeng.

Steinerskolen på Rotvoll er en annen steinerskole i Trondheim kommune.

## Referanser


## Eksterne lenker
*
Kjærlighet (roman)

***Kjærlighet*** er en roman av den norske forfatteren Hanne Ørstavik, utgitt i 1997.

Hovedpersonen Vibeke har sammen med sin sønn Jon flyttet til et tettsted i Nord-Norge. Hun arbeider som kulturkonsulent. Handlingen foregår i løpet av én vinterdag, dagen før Jons niårsdag, og et gjennomgående trekk er misforholdet mellom Jons forventninger til morgendagen og moren, og Vibekes selvopptatthet og likegyldighet overfor sønnen. Handlingen veksler mellom Jons vandring med en loddbok, og morens flørt og one-night-stand med en omreisende tivoliarbeider. Romanen slutter åpent med at Jon, som ikke har egen nøkkel, sovner foran inngangsdøra, og muligens dør av kulde.

*Kjærlighet* har blitt beskrevet som Ørstaviks gjennombruddsroman, og ble i en Dagbladet-serie sommeren 2006 kåret til en av de 25 beste romanene fra de siste 25 år.

## Referanser


## Eksterne lenker
* Utgaven fra 1999 hos Nasjonalbiblioteket.
Ellingsbekken Kraftverk

**Ellingsbekken Kraftverk** er et mikrovannkraftverk i Stor-Elvdal kommune i Innlandet. Verket startet produksjonen i 2004.

Installert effekt er 38 KW på en francisturbin. Midlere årsproduksjon er på 80&nbsp;000 KWh.

Det er et elvekraftverk som utnytter fallet på 22 meter i Ellingsbekken.

## Referanser


## Kilder
*NVE
*Eidsiva nett 
*Kiær Mykleby
Liste over Scorpions’ medlemshistorie

Scorpions er et tysk hardrock-band, etablert i 1965 i Hannover av rytmegitarist Rudolf Schenker. 

## Nåtidens medlemmer
;Klaus Meine
:Aktiv: 1969–nåtid
:Instrumenter: Vokalist, rytmegitar
:Studioutgivelser med bandet: Alle utgivelser
;Rudolf Schenker
:Aktiv: 1965–nåtid
:Instrumenter: Rytmegitar
:Studioutgivelser med bandet: Alle utgivelser
;Paweł Mąciwoda 
:Aktiv: 2003–nåtid
:Instrumenter: Bass
:Studioutgivelser med bandet: *[[Unbreakable (album)|Unbreakable]]–[[Return to Forever]]*
;Matthias Jabs
:Aktiv: 1978–nåtid
:Instrumenter: Leadgitar, rytmegitar
:Studioutgivelser med bandet: *[[Lovedrive]]–[[Return to Forever]]*
;Mikkey Dee
:Aktiv: 2016–nåtid
:Instrumenter: Trommer
:Studioutgivelser med bandet: ingen


Image:Klaus Meine.jpg|Klaus Meine
Image:Scorpions - 05.jpg|Matthias Jabs
Image:Scorpions - 03.jpg|Rudolf Schenker
Image:Mikkey Dee (PK) – Wacken Open Air 2015 02.jpg|Mikkey Dee
Image:Scorpions - 07.jpg|Paweł Mąciwoda


## Tidligere medlemmer
;Francis Buchholz 
:Aktiv: 1973–1992, 1994
:Instrumenter: Bass
:Studioutgivelser med bandet: *[[Fly to the Rainbow]]–[[Crazy World]]*
;Herman Rarebell 
:Aktiv: 1977–1983, 1984–1995
:Instrumenter: Trommer
:Studioutgivelser med bandet: *[[Taken by Force]]–[[Face the Heat]]*
;Ralph Rieckermann 
:Aktiv: 1993–2003
:Instrumenter: Bass
:Studioutgivelser med bandet: *[[Pure Instinct]]-[[Eye II Eye]]
;Lothar Heimberg 
:Aktiv: 1965–1973
:Instrumenter: Bass
:Studioutgivelser med bandet: *Lonesome Crow*
;Wolfgang Dziony
:Aktiv: 1965–1973
:Instrumenter: Trommer
:Studioutgivelser med bandet: *Lonesome Crow*
;[[Ulrich Roth]]
:Aktiv: 1973–1978
:Instrumenter: Leadgitar, rytmegitar
:Studioutgivelser med bandet: *Fly to the Rainbow–Taken by Force*
;[[Michael Schenker]] 
:Aktiv: 1970–1973, 1979
:Instrumenter:
:Studioutgivelser med bandet: *Lonesome Crow–Lovedrive*
;[[Jürgen Rosenthal]] 
:Aktiv: 1973–1975
:Instrumenter: Trommer
:Studioutgivelser med bandet: *Lonesome Crow–In Trance*
;[[Don Dokken]]
:Aktiv: 1981
:Instrumenter: [[Støttevokalist]]
:Studioutgivelser med bandet: *Blackout
;James Kottak
:Aktiv: 1996–2016
:Instrumenter: Trommer
:Studioutgivelser med bandet: *[[Eye II Eye]]–[[Return to Forever]]*


Image:Michael schenker.jpg|Michael Schenker
Image:Dokken.JPG|Don Dokken
Image:James Kottak.jpg|James Kottak


## Eksterne lenker
* Scorpions Offisielle Hjemmeside
Taremåke

**Taremåke** (*Larus dominicanus*) er en art i slekten *[[Larus]]*, som inngår i delgruppen måker (Larinae) i måkefamilien (Laridae). Arten er utbredt i sør på den sørlige halvkule. Arten tilhører fireårsmåkene og består som fem taxa.

## Biologi
Taremåka blir cirka  lang og veier typisk omkring , avhengig av underart og kjønn. Hannen blir noe større enn hunnen. Vingespennet utgjør cirka .

Taremåken har svart rygg og vinger. Hodet, buk og mage, stjert og speiler på vingene er hvite. Nebbet er kraftig og gult med en rød flekk, mens bena er grønnaktige.

I likhet med de fleste sørlige sjøfugler hekker taremåkene om sommeren. De legger opptil tre egg (vanligvis to) i åpne reder dekket med vegetasjon. Ungene kan forlate redet kort tid etter klekking, men blir foret av foreldrene frem til de kan fly.

De spiser både avfall, smågnagere og mindre krypdyr som mark og larver.

## Inndeling
Inndelingen følger Birds of the World. Norske navn på artene følger Norsk navnekomité for fugl og er i henhold til Syvertsen *et al.* (2008, 2017). Norske navn i parentes er uoffisielle beskrivelser.

* Charadriiformes, vade-, måse- og alkefugler
** Lari, måkefugler
*** Laridae, måkefamilien
**** Larinae, måker
***** *[[Larus]]*, (gråmåker)
****** *[[Taremåke|L. dominicanus]]*, taremåke
******* *L. d. dominicanus* (nominatformen), utbredt langs sørkysten av Sør-Amerika og til Sør-Georgia, Falklandsøyene, New Zealand og det sørøstre Australia
******* *L. d. austrinus*, utbredt fra Sør-Georgia og Falklandsøyene sørover til Antarktika
******* *L. d. judithae*, utbredt på subantarktiske øyer i Indiahavet
******* *L. d. vetula*, utbredt i det sørligste Afrika fra Cape Cross i Namibia og rundt kysten til elven Riet i iKwaZulu-Natali i Sør-Afrika
******* *L. d. melisandae*, utbredt på Sør-Madagaskar

## Litteratur
* 

## Referanser




## Eksterne lenker
*
Preah Palilay

**Preah Palilay** (khmer: ប្រាសាទព្រះប៉ាលីឡៃ) er et tempel i Angkor, Kambodsja. Det ligger i det nordvestlige området av Angkor Thom, 400 m nord for Phimeanakas. Det ble bygget i det 13. og 14. århundre, og er et buddhistisk tempel (selv om det også har enkelte hinduistiske bilder) i Bayon stil. 

Dets mest karakteristiske trekk er det skorsteinsformede tårnet. Dette er seks meter høyt og uvanlig bratt til khmerarkitektur å være. Foran dette vokser tre trær opp fra en plattform og danner et pittoresk bilde. 

Tempelet er omgitt av murer på 50 x 50 meter, og en 33 meter lang gangvei leder opp til gopuraen i den østre veggen.
Rønning

**Rønning** er et etternavn som kommer av ordet *rydning*, et ryddet stykke jord. Per 24. januar 2020 hadde  nordmenn Rønning som etternavn.

## Kjente personer med navnet Rønning

*Bjarne Rønning (f. 1953), norsk forfatter
*Dag Rønning (f. 1967), norsk politiker
*Eldar Rønning (f. 1982), norsk langrennsløper
*Frode Rønning (f. 1959), norsk skøyteløper
*Hallbjørn Rønning (f. 1950), norsk skuespiller
*Jon Niklas Rønning (f. 1979), norsk skuespiller og komiker
*Jonas Rønning (f. 1970), norsk komiker, skuespiller og revyartist
*Jørn Ove Rønning (f. 1976), norsk spillende fotballtrener
*Kåre Rønning (1929–1990, norsk politiker
*Thomas Rønning (f. 1980), norsk fotballspiller
*Thomas Rønning (f. 1985), norsk fotballspiller
*Trine Rønning (f. 1982), norsk fotballspiller
*Åge Rønning (1925–1991), norsk forfatter og journalist

## Referanser
Gullsteinsdalen

**Gullsteinsdalen** er et dalføre på øyen Tustna i Aure kommune, Møre og Romsdal. Dalen er omkranset av fjellene Skarven, Jørenvågsalen og Knubben. Dalføret går sør-nord fra skaret mellom Skarven og Jørenvågsalen til det ender opp ved Gullstein.

Ved Gullsteinssetra midtveis oppe i dalen ligger turistforeningshytten Gullsteinsvollen. Det er en selvbetjent hytte drevet av Kristiansund og Nordmøre Turistforening.

## Eksterne lenker
* Fjellinordvest.net *Tustnafjella, Gullsteinsdalen rundt*
Mitopoeia (dikt)

**Mythopoeia** (*myte-skaping*) er et begrep som ble fremmet av den engelske forskeren og forfatteren J.R.R. Tolkien som tittelen på et dikt han skrev som en reaksjon på et utsagn fra C. S. Lewis at myter var «løgner pustet via sølv». Diktet tar en posisjon mot rasjonalisme og materialisme, og viser til den kreative menneskelige forfatter som «den lille skaper» som hever hans «eget lille gylne septer» og styrer hans «Subskapelse» (underforstått en ekte Skapelse innenfor Guds Skapelse).

Diktet ble skrevet en gang rundt 1931 og ble utgitt i Tolkiens bok *Tree and Leaf*, 1988. Diktets overskrift var «Til den som sier myter er løgner og derfor verdiløse, selv når «pustet via sølv». Philomythus [myte-venn] til Misomythus [myth-hater]».

## Se også
* Mythopoeia (sjangre)
* The Inklings, en uformell litterær diskusjonsgruppe hvor blant annet J.R.R. Tolkien og C.S. Lewis var medlemmer

## Eksterne lenker
* Kommentar på diktet
* Diktets tekst
El Salvadors kvinnelandslag i fotball

**El Salvadors kvinnelandslag i fotball** representerer El Salvador i internasjonal fotball for kvinner. 

El Salvador har stort sett tilhørt nederste del av CONCACAFs lag, og i kvalifiseringene til OL og CONCACAF-cupen har de stort sett endt sist eller nest sist. På FIFAs verdensranking for kvinner ble El Salvador rangert som nummer 101 i desember, men da manglet 14 lag som ikke hadde vært aktive på 18 måneder, men som har bedre poengsum enn El Salvador. 

El Salvador kvalifiserte seg imidlertid til CONCACAFs U17-mesterskap i 2008 og U20-mesterskap i 2006.
Krabbeetersel

**Krabbeetersel** (*Lobodon carcinophagus*) er medlem av Phocidaefamilien (hårseler, «ekte sel»). De er slanke seler som blir omtrent 2,5 meter lange med en vekt på opp til 400 kg. Hanner og hunner er omtrent like store. Deres utbredelse er sirkumpolar rundt Antarktis, men de foretrekker pakkis fremfor åpent hav. I sjeldne tilfeller kan de påtreffes ved kysten av Sør-Afrika, New Zealand og Australia.

Til tross for navnet lever de nesten utelukkende av krill, og de har utviklet spesielle tenner som gjør dem i stand til effektivt å filtrere ut krill fra vannet. Dietten består dessuten av virvelløse dyr, blekkspruter og fisk.

Krabbeetersel er i stand til å dykke ned til 250 meters dybde, men mesteparten av tiden de bruker på å spise foregår på dybder mindre enn 20 meter. Krabeetersel er byttedyr for leopardseler og spekkhoggere. 

Det er antatt at krabbeetersel er den vanligste selarten med anslagsvis 10 til 15 millioner individer. I motsetning til pelssel opptrer de vanligvis i små familiegrupper. Individer som har oppnådd en alder på førti år er kjent. Hunnselen føder én selunge som ved fødselen normalt er 1,2 meter lang og 20 til 30 kilo tung.

## Fylogeni

Kladogrammet over viser slektskapet mellom de eksisterende artene i selfamilien.

## Referanser


## Kilder
* 
* National Oceanic and Atmospheric Administration - Alaska Fisheries Science Center: Crabeater Seals Besøkt 22. mars 2015
* Australian Antarctic Division: Crabeater seals Besøkt 22. mars 2015

## Eksterne lenker
*
Bursitt

**Bursitt** er en betennelse i en av kroppens slimposer/ bursa.

En bursa er en hinne som fungerer som et glidelager slik at to strukturer kan gli problemfritt over hverandre. Noen bursaer er mellom hud og ben og andre kan være mellom sener som glir over ben. Ved en betennelse øker væskemengden i bursaen fra et par dråper synoviavæske til flere titalls milliliter. Bevegelse i en betent bursa gir ofte smerter, så det er minst plagsomt å holde området i ro.

## Årsak til bursitt
Vanligvis oppstår en bursitt som en belastningsskade som en overbelastning over tid, eller det kan være en mer akutt skade. Olecranonbursitt / på albuespissen kan komme om pasienten har kjørt langt og støttet albuen lenge mot et armlene i bilen.

Det er meget sjelden at betennelsen er forårsaket av bakterier eller andre smittestoffer.

## Eksempler
De vanligste bursittene er: 
* Prepatellar bursitt, høyt foran på kneet, på engelsk: "housemaid's knee" / hushjelps kne,
* Infrapatellar bursitt, lavt foran på kneet, engelsk:"clergyman's knee" / prestens kne,
* Trokanter bursitt, på knoken ut på siden av hoften som gir smerte i hoften, 
* Olekranon bursitt som sees som smerte og hevelse på albuespissen,
* Subakromial bursitt, under benplaten øverst på skuldrene.

## Behandling
En bursitt vil ofte gå over av seg selv. Det er svært variabelt hvor lang tid bedringen krever. Betennelsesdempende medikamenter som ibuprofen (Ibux ++), naproxen (Naprosyn, NaprenE ++) og acetylsalicylsyre (AlbylE, Aspirin, Globoid, Globentyl) vil kunne lindre smertene og hevelsen og bidra til raskere helbredelse.

Det er forsøkt å tømme bursitter med en sprøyte, men hevelsen vil ofte komme tilbake, og det er fare for å bringe bakterier inn i bursaen og skape en bakteriell bursitt.

Dersom forløpet får et kronisk preg og blir svært langvarig, kan det bli aktuelt å åpne bursaen kirurgisk og skrape vekk synovialhinnen. Da vil vevet vokse sammen og glidelagerfunksjonen forsvinner.

## Kilder
* Norsk helseinformatikk - Pasienthåndboka: Betennelse i slimposen i albuen  Besøkt 18. april 2015
* Norsk revmatikerforbund: Bursitt Besøkt 18. april 2015
* Helsenett.no - Muskel og skjelett: Slimposebetennelse (bursitt)  Besøkt 18. april 2015
Sorin Mihăilescu

**Sorin Mihăilescu** (født 1896, død 1959) var en rumensk sportsutøver som deltok i de olympiske leker 1924 i Antwerpen.

Mihăilescu vant en olympisk bronsemedalje i rugby union under Sommer-OL 1924 i Antwerpen. Han var med på det rumenske laget som kom på tredjeplass i rugbyturneringen bak USA og Frankrike. Det var kun tre lag som deltok og kampene ble spilt i perioden 4. til 17. mai 1924. Romania tapte begge sine kamper, 3-59 mot Frankrike og 0-39 mot USA. 
  
## OL-medaljer
* 1924  Paris -  Bronse i rugby union  Romania

## Referanser


## Eksterne lenker
*
Blåalger

* *[[Glaucocystis]]*
* *[[Cyanophora]]*
* *[[Gloeochaete]]*

***Blåalger*** (Glaucophyta) er en liten gruppe (rekke) av encellede planter (alger). Gruppen ble tidligere regnet som protozoer (urdyr) med innfangete kloroplaster fra cyanobakterier (blågrønnalger), men i nyere tid er det vist at de har ekte kloroplaster. Disse er imidlertid primitive med rester av cyanobakterienes gram-negative cellevegg i behold. Plastiden er tydelig blågrønn, med fykocyanobilin dominerende over klorofyllet. Man kjenner kun få arter av blåalger, de lever i ferskvann.

## Referanser


## Eksterne lenker
* 
* Glaucophyta i Algaebase: Guiry, M.D. & Guiry, G.M. 2009. AlgaeBase. World-wide electronic publication, National University of Ireland, Galway.
Statistisk årbok

**Statistisk årbok** var en årbok utgitt av Statistisk sentralbyrå i Norge i serien *[[Norges offisielle statistikk]]* i årene 1880-2013. Årbøkene inneholder statistikk om de forskjelligste emner som angår Norge. Den ble utgitt av Statistisk sentralbyrå første gang i 1880, og utkom i 127 årganger til og med 2013. Alle disse utgavene ligger tilgjengelig på internett. Det utkommer også en engelsk utgave under navnet *Statistical Yearbook of Norway*. 

Før SSB begynte å publisere statistikken på internett på 1990-tallet, var Statistisk årbok en av de mest brukte kildene til oppdatert statistikk om norske forhold. 

De tidligste utgave ble trykket med fransk tekst sammen med den norske. Det foreligger enkelte årbøker fra før 1880, samlet og trykket på privat initiativ. Disse er fra 1867-71, 1875 og 1879.

## Referanser


## Eksterne lenker
* Statistisk årbok
Anders Nicolai Kiær

**Anders Nicolai Kiær** (1838–1919) var en norsk statistiker. Han var direktør ved Det statistiske Centralbyraa i perioden 1876–1913.

## Liv og virke
Anders Nicolai Kiær ble cand.jur. i 1860, og ble året etter ansatt ved Indredepartementets statistiske kontor (tabellkontoret). Han ble kontorets sjef i 1867. Da det ble utskilt som et eget institutt, Det statistiske centralbyraa, ble han dets første direktør, og satt i stillingen helt til 1913.

Kiær var det statistiske sentralbyråets første sjef, og under hans ledelse vokste statistikken om Norge til å omfatte alle sider av statens økonomiske og sosiale liv. I dette arbeidet samarbeidet han i mange år med Jacob Mohn.

Kiær var også interessert i internasjonalt statistisk arbeid, og deltok på en rekke internasjonale statistikermøter. På oppfordring av den internasjonale kongressen i Haag i 1869 skrev han et verk om internasjonal skipsfart. I 1885 deltok han i stiftelsen av Institut international de Statistique, og han initiativ til møtet mellom sjefene for de skandinaviske landenes statistiske byråer i 1889, som førte til et utstrakt samarbeid mellom disse.

I Norge deltok han i stiftelsen av Den statsøkonomiske forening i 1883, og redigerte foreningens tidsskrift *[[Statsøkonomisk Tidsskrift]]* i en årrekke. Han deltok også i stiftelsen av Foreningen til søndagens rette brug og av Christiania forening til fremme af sædelighed. Han skrev en rekke verker med statistisk innhold, og bidro med bindet om Smaalenenes amt i serien *[[Norges land og folk]]*.

Kiær ble utnevnt til ridder av St. Olavs Orden i 1882, forfremmet til kommandør i 1892 og til kommandør av 1. klasse i 1900. Han var også kommandør av den danske Dannebrogordenen og ridder av den svenske Nordstjerneordenen, og hadde også andre utenlandske ordener.

Han var far til misjonæren og idrettsutøveren Nicolai Kiær (1888–1934).

## Litteratur
*  
* *Dødeligheden i de første leveaar* (1872)
* *Statistique internationale. Navigation maritime* (1876–1892)
*  
* *Om seddelbanker* (1877)
* *International skibsfartsstatistik* (1887)
* 
* *Livs- og dødstabeller for det norske folk* (1888)
*   
*  
* 
* 

## Referanser




## Kilder
* *[[Salmonsens konversationsleksikon]]. Anden Udgave*, bind XIV, s. 29–30. København: J. H. Schultz, 1923.
* Fakta og fortolkning av statistikkens historie , SSB

## Eksterne lenker

* Nekrolog  i *[[Nationaløkonomisk Tidsskrift]]* (1919)
Trollstua

**Trollstua** er en turistforeningshytte i Aure kommune, Møre og Romsdal. Hytten er eid av Kristiansund og Nordmøre Turistforening og er selvbetjent.

## Beliggenhet
Trollstua ligger på sørvestsiden av Bjønnavatnet på øyen Tustna. Hytten ligger 1,5 timers gange fra Tømmervåg og 5 timer fra hytten Gullsteinvollen. Den er den første hytten på turruten fjordruta ved start i Kristiansund. 

## Fasiliteter
Det er sengeplasser til 9 personer, i tillegg er det 2 overnattingsplasser i stuen og flere på hems.

Hytten er selvbetjent, og er låst med standard DNT-nøkkel.

Ved Bjønnavatnet er det bygd naust, her er det tilgang til robåt og to kanoer.

## Eksterne lenker
* Kristiansund og Nordmøre Turistforening ''Hovedside om Trollstua''
* Den Norske Turistforening ''Trollstua''
Grænalón

**Grænalón** var en bresjø på sørsiden av isbreen Vatnajökull på Island. Sjøen var gjennom tidene kilde til en rekke store jøkullaup. Det stadig varmere klimaet i nyere tid har imidlertid redusert breene og Grænalón er nå stort sett forsvunnet.

## Historie
Grænalón ligger i en sidedal hvor utløpet er sperret av dalbreen Skeiðarárjökull, en av Vatnajökulls største utløpsarmer. Jøkullaup fra Grænalón nevnes for første gang i nedskrevne kilder i 1201, da en katastrofal flom rammet jordbruksområdene på Skeiðarársletta i sør. Neste gang et jøkullaup nevnes i kildene er i 1785, men det har sannsynligvis vært flere i århundrene mellom.

Under den lille istid økte breene kraftig og Grænalón hadde sin største mulige utstrekning, begrenset av et skar på 640 meter over havet som ga sjøen utløp mot sør til elva Núpsa. Sjøen var seks kilometer lang, tre kilometer bred og over 100 meter dyp. Den strakte seg så langt vest at en annen isbre munnet ut i den, og denne isbreen fikk navnet Grænalónsjökull. Sjøen hadde et maks volum på to kubikkilometer vann.

I 1898 forekom et enormt jøkullaup hvor hele vannvolumet ble tømt ut i løpet av fire dager, med en maksimal vannføring på . En person omkom og det var store skader på jordbruket i området. Utbrudd av lignende størrelse og varighet skjedde i 1913, 1935, 1939, 1943, 1946 og 1949. Under alle disse utbruddene ble sjøen tømt via et utløp på dens laveste punkt mot breveggen. Vannet rant 17 kilometer under breen, fosset ut fra brefronten og oversvømte den vestre delen av Skeiðarársandur.

Neste jøkullaup var i 1951, men i stedet for å renne under isdemningen rant vannet nå over en ispillar i det sørøstre hjørnet av sjøen og gjennom en kløft mellom breen og fjellveggen over tre kilometer til den rant inn i en tunnel under isen. Denne endringen medførte en betydelig reduksjon i sjøens maksimale høyde, fra 640 til 580 meter over havet. Jøkullaupene var dermed betydelig mindre, bare 0,3 km³ mot tidligere 2 km³. De forekom derimot oftere, med i alt 39 utbrudd fra 1951 til det siste jøkullaupet fra Grænalón i 2011.

Skeiðarárjökull blir i gjennomsnitt 5 meter tynnere for hvert år på stedet hvor den tidligere demmet opp Grænalón. I stedet for en 150 til 200 meter høy isvegg er det per 2025 bare fragmenter på 10 til 20 meter igjen, ikke på langt nær nok til å sperre for vannet. Bunnen av den tidligere innsjøen fylles gradvis opp med sedimenter, og tjernet som var igjen etter utbruddet i 2011 er i dag redusert til ei grusslette med ei forgreinet elv.

## Referanser
Sveriges fotballforbund

**Svenska Fotbollförbundet (SvFF)** ble dannet 18. desember 1904. SvFF er Sveriges største særidrettsforbund. SvFF har til oppgave å fremme og administrere den organiserte fotballen i Sverige samt representere denne i utlandet. Svenska Fotbollförbundet er tilsluttet Sveriges Riksidrottsförbund (RF), Fédération Internationale de Football Association (FIFA) og Union of European Football Associations (UEFA). Siden 1999 er Svenska Fotbollförbundet eneeier av Sveriges nasjonalstadion Råsundastadion i Solna, Stockholm.

Leder siden 2011 er Karl-Erik Nilsson. Generalsekretær er Sune Hellströmer. I 2005 var over 3000 klubber medlemmer i det svenske fotballforbundet. Klubbene hadde tilsammen om lag en million medlemmer, hvorav cirka 500.000 var aktive spillere. Tilsammen stod disse for nær en tredjedel av den samlede svenske idrettsbevegelsens  aktiviteter. I november hvert år, første gang i 1995, arrangerer forbundet Fotbollsgalan der blant annet pris till årets beste mannlige spiller (Guldbollen) og kvinnelige spiller (Diamantbollen) deles ut. Det svenske fotballforbundet administrerer blant annet Sveriges herrelandslag i fotball, Sveriges damelandslag i fotball, øvrige fotballslandslag samt seriene Allsvenskan og Superettan.

## Stiftelsen
Til tross for at det første svenske mesterskapet gikk av stabelen allerede i 1896 ble en forgjenger til det svenske fotballforbundet først dannet i 1904. Riksidrottsförbundet opprettet da en «sektionsstyrelse för fotboll och bandy». Det var ut fra denne det Svensk Fotbollförbundet senere vokstre fram.

Sverige, representert av Svenska Bollspelsförbundet, var en av de sju nasjoner som i Paris den 21. mai 1904 var med og dannet det internasjonale fotballforbundet FIFA. Først i 1906 ble navnet endret til «Svenska Fotbollförbundet».

Den 12. juni 1908 spilte Sverige sin første landskamp og vant i Göteborg mot Norge med 11-3.

## Serier og cuper
Svenska Fotbollförbundet arrangerer årlig følgende serier og cuper. Lavere serier arrangeres av de respektive distriktsforbund.

### Herrer
*Allsvenskan
*Superettan
*Division 1 (2 serier)
*Division 2 (6 serier)
*Division 3 (12 serier)
*Folksam Utvecklingsserie (2 serier)

### Damer
*Damallsvenskan
*Norrettan
*Söderettan
*Division 2 (9 serier)

### Juniorer
*Juniorallsvenskan
*Pojkallsvenskan

### Cuper
*Svenska cupen, herrer
*Svenska cupen, damer
*CANAL+ Cupen, junior harrer
*Cup Kommunal, junior damer

## Landslag
* Sveriges herrelandslag i fotball
* Sveriges kvinnelandslag i fotball

## Referanser


## Eksterne lenker
*
Diamantbollen

**Diamantbollen** er *[[Sydsvenska Dagbladet]]*s og det Svenske Fotballforbundets pris til årets beste kvinnelige fotballspiller. Diamantbollen har vært delt ut på fotbollsgalan siden 1990. Premien i den nåværende form (siden 2001) er formgitt av Melanie Rydoff.

## Prisvinnere
*1990 – Eva Zeikfalvy, Malmö FF
*1991 – Elisabeth Leidinge, Jitex BK
*1992 – Anneli Andelén, Öxabäck/Mark IF
*1993 – Lena Videkull, Malmö FF
*1994 – Kristin Bengtsson, Hammarby IF
*1995 – Malin Andersson, Älvsjö AIK
*1996 – Malin Swedberg, Älvsjö AIK
*1997 – Ulrika Karlsson, Bälinge IF
*1998 – Victoria Svensson, Älvsjö AIK 
*1999 – Cecilia Sandell, Älvsjö AIK 
*2000 – Tina Nordlund, Umeå IK 
*2001 – Malin Moström, Umeå IK  
*2002 – Hanna Ljungberg, Umeå IK 
*2003 – Victoria Svensson, Djurgården/Älvsjö 
*2004 – Kristin Bengtsson, Djurgården/Älvsjö 
*2005 – Hanna Marklund, Sunnanå SK 
*2006 – Lotta Schelin, Kopparbergs/Göteborg FC
*2007 – Therese Sjögran, LdB FC Malmö
*2008 – Frida Östberg, Umeå IK
*2009 – Caroline Seger, Linköping FC
*2010 – Therese Sjögran, LdB FC Malmö
*2011 – Lotta Schelin, Olympique lyonnais
*2012 – Lotta Schelin, Olympique lyonnais
*2013 – Lotta Schelin, Olympique lyonnais
*2014 – Lotta Schelin, Olympique lyonnais
*2015 - Hedvig Lindahl, Chelsea FC
*2016 - Hedvig Lindahl, Chelsea FC
*2017 - Kosovare Asllani, Manchester City WFC/Linköpings FC
*2018 - Nilla Fischer, VfL Wolfsburg
*2019 – Caroline Seger, FC Rosengård
*2020 – Magdalena Eriksson, Chelsea FC
*2021 – Fridolina Rolfö, FC Barcelona
*2022 – Fridolina Rolfö, FC Barcelona
*2023 – Elin Rubensson, BK Häcken
*2024 – Johanna Rytting Kaneryd, Chelsea FC

## Se også
*Guldbollen

## Referanser
Norgesrekordhistorikk på 4x50 m fri stafett

Oversikt over utviklingen av norgesrekorder på 4x50 m fri stafett (svømming) for både langbane (50 meter) og kortbane (25 meter).

Sist oppdatert: 24. juli 2013

## Langbane
### Herrer

### Damer

## Kortbane
### Herrer
#### Elektronisk tidtagning

#### Manuell tidtagning

### Damer
#### Elektronisk tidtagning

#### Manuell tidtagning

## Eksterne lenker
* Norges svømmeforbund

## Andre norgesrekorder
Narreklubbemorkel

**Narreklubbemorkel** (*Neolecta vitellina*) er en jordtungeliknende sopp. Den tilhører noen av de mest primitive sekksporesoppene i slekten *[[Neolecta]]*, som ellers teller fire arter og inngår som én av to slekter i familien Neolectaceae og er monotypisk i klassen Neolectomycetes.

## Inndeling
Inndelingen følger *[[Catalogue of Life]] Checklist versjon 2022-06-23*.

* Fungi, sopper
** Dikarya, (ikke navngitt)
*** Ascomycota, sekksporesopper
**** Neolectomycetes, narreklubbemorkler
***** Neolectales, narreklubbemorkelordenen
****** Neolectaceae, (ikke navngitt)
******* *[[Neolecta]]*, (ikke navngitt)
******** *[[Neolecta aurantiaca|N. aurantiaca]]*, (ikke navngitt)
******** *[[Neolecta flavovirescens|N. flavovirescens]]*, (ikke navngitt)
******** *[[Neolecta irregularis|N. irregularis]]*, (ikke navngitt)
******** *[[narreklubbemorkel|N. vitellina]]*, narreklubbemorkel
******* *[[Spragueola]]*, (ikke navngitt)
******** *[[Spragueola americana|S. americana]]*, (ikke navngitt)

## Referanser




## Eksterne lenker
*
Romsdalslån

**Romsdalslån** er en tradisjonell bygningstype i Romsdal, en loftstue og en romsdalsk variant av den opprinnelige trønderske låntradisjonen (trønderlån). Det er kort og generelt beskrevet en ganske lang bygning med inngang og kjøkken midt i, på hver side var det stue og kammers. Lengden på bygget varierer. Romsdalslån har et klassisistisk utseende fordi vinduene er ordnet i par og grupper, plassert rett over hverandre. Døren på framsiden kunne ha en dekorativ innramming. Selv en romsdalslån kan ha en lang historie med flere påbygg, har de fleste et harmonisk og helhetlig utseende. Vanligvis var hele bygningen bordkledd, men det finnes hus som er borkledd bare på en eller to av veggene, enten *den mest synlige* eller *den mest værutsatte* veggen. 

Det tidligste utgangspunktet for en romsdalslån var en røykestue (en etasje). Senere har bygningen etter inspirsajon fra trønderlån blitt utvidet. Skorsteinsildstedet gjorde det mulig å bygge i to etasjer (loftstue). En romsdalslån består av flere seksjoner, eller «tømmerkasser», alle mer eller mindre kvadratiske. Dette fordi de ble bygd som tømmerhus og tømmerstokkene har en begrenset lengde. Lengden på en romsdalslån varierer alt etter antall seksjoner. 

Kjelleren var ikke større enn nødvendig. I framkant (framsiden) av huset var den i bakkenivå. Den kunne være bare under en del av bygningen, den inneholdt vanligvis en grovkjeller og en potetkjeller (matkjeller). Murene var vanligvis tykke og bygd med gråstein fra stedet. De var tørrmurt og laget slik at ingen steiner var gjennomgående. Dette bidro til å holde kjelleren frostfri. Kjellerne hadde opprinnelig (vanligvis) jordgulv, men de fleste romsdalslån har nok fått støpt gulv. 

Midt i bygget var en ganske kvadratisk seksjon, delt i husets lengderetning, til et inngangsparti og et kjøkken. Kjøkkenet var størst og noen hadde et tilbygg på kjøkkenet, et utbygg i en etasje. Det var vanligvis egen kjøkkenutgang. Inngangspartiet hadde trapp til andre etasje. På den ene eller på hver side var en ny ganske kvadratisk seksjon, også delt i husets lengderetninig til et kammers og en stue. Stuen vendte framover (?solsiden), kammerset lå på baksiden og omtales som bakkammers. På ene endeveggen var det ikke uvanlig å bygge på et stabbur eller et vedskjul. Ofte var det ikke dør mellom disse inne i huset. Taket på dette utbygget gikk ofte andre veien enn på hovebygget. 

Det kan finnes en forskjell på en romsdalslån ute på kysten og inne i fjordene. Kystklimaet er værhardt og det forekom asymmetriske gavler. Taket på den ene siden fortsatte over et enetasjes tilbygg (sval) i hele husets lengde. 

## Litteratur
* Schistad, Ole Lind. 1975. *Arkitektoninisk kartleggeing av den eldre bebyggelse i Møre og Romsdal.*  Møre og Romsdal Arkitektforening. 172 sider.
* Sylthe, Christ Allan. 2005. *Påbyggskikk i Romsdal.* i *Kulturminnevern gjennom 30 år.* Fortidsminneforeningen, Romsdal avdeling. side 42-49. ISBN 82-90052-71-5